kardosdrur/scandi-wiki huggingface dataset:
Ridder (ordensvæsen)

Ridder betegner almindeligvis det laveste trin inden for en ridderorden og har taget navn efter ridderen som historisk fænomen. Det gælder især fortjenstordener med fem trin, som har Æreslegionens grader som forbillede. I Dannebrogordenen kaldes dette trin Ridder af Dannebrog. Selve dekorationen kaldes et ridderkors. Der findes imidlertid også ordener, hvor riddergraden er placeret højere i hierarkiet.

Betegnelsen stammer fra fransk ordensvæsen, hvor Æreslegionens fem trin blev en model for mange moderne fortjenstordener:
 Storkors (grand-croix)
 Storofficer (grand-officier)
 Kommandør (commandeur)
 Officer (officier)
 Ridder (chevalier)

Kilder 
 "Ordensklasser og -insignier" i Poul Ohm Hieronymussen og Jørgen Lundø: Europæiske ordner i farver, København: Politikens Forlag, 1966, s. 16ff.

!

de:Ritterkreuz
en:Knight's Cross
Officer (ordensvæsen)

Officer betegner almindeligvis det næstlaveste trin inden for en ridderorden. Det gælder især fortjenstordener med fem trin, som har Æreslegionens grader som forbillede. I Dannebrogordenen kaldes dette trin Ridder af 1. grad af Dannebrog. Selve dekorationen kaldes ofte et officerskors.

Betegnelsen stammer fra fransk ordensvæsen, hvor Æreslegionens fem trin blev en model for mange moderne fortjenstordener:
 Storkors (grand-croix)
 Storofficer (grand-officier)
 Kommandør (commandeur)
 Officer (officier)
 Ridder (chevalier)

Kilder 
 "Ordensklasser og -insignier" i Poul Ohm Hieronymussen og Jørgen Lundø: Europæiske ordner i farver, København: Politikens Forlag, 1966, s. 16ff.

!
Kommandør (ordensvæsen)

Kommandør eller komtur betegner almindeligvis det midterste trin inden for en ridderorden. Det gælder især fortjenstordener med fem trin, som har Æreslegionens grader som forbillede. I Dannebrogordenen kaldes dette trin Kommandør af Dannebrog (tidligere Kommandør af 2. grad). Selve dekorationen kaldes ofte et kommandørkors.

Betegnelsen stammer fra fransk ordensvæsen, hvor Æreslegionens fem trin blev en model for mange moderne fortjenstordener:
Storkors (grand-croix)
Storofficer (grand-officier) 
Kommandør (commandeur) 
Officer (officier)
Ridder (chevalier)

Kilder 
 "Ordensklasser og -insignier" i Poul Ohm Hieronymussen og Jørgen Lundø: Europæiske ordner i farver, København: Politikens Forlag, 1966, s. 16ff.

!
Isfisk

Betegnelsen Isfisk bruges ikke konsistent, men ses anvendt på to grupper af Pigfinnefisk:

 Underordenen Notothenioidei, de Antarktiske isfisk.
 Familien Channichthyidae (del af Notothenioidei), de hvidblodede isfisk.

Betegnelsen isfisk i betydningen Channichthyidae anvendes især i fysiologisk litteratur, mens betydningen Notothenioidei ses anvendt bl.a. i handel og fiskeribiologi.

Pigfinnefisk
FEMSA

FEMSA (Fomento Económico Mexicano, S.A. de C.V) er den største producent af øl i Mexico og hele Latin-Amerika. FEMSA er moderselskabet til det kendte brygger Cuauhtémoc Moctezuma. FEMSA blev grundlagt i 1890 men skiftet til et holdingselskab i 1936 under navnet Valores Industriales, S.A..
I 2006 købte FEMSA Kaiser i Brasillien og ændrede dets navn til FEMSA Cerveja Brasil.

FEMSA deles ind i følgende:
 Coca-Cola FEMSA
 FEMSA Comercio
 FEMSA Cerveza
 FEMSA Negocios Estratégicos
 FEMSA Logística
 FEMSA Empaques

Kilder 

 Officiel hjemmeside 

Etableret i 1890
Bryggerier i Mexico
Niels Olsen (musiker)

Niels "Noller" Olsen (født 13. april 1954) er en dansk sanger og sangskriver, der sammen med sin bror Jørgen Olsen er kendt som Brødrene Olsen, der vandt Dansk Melodi Grand Prix 2000 med sangen "Smuk som et stjerneskud" og siden Eurovision Song Contest 2000 i Stockholm med den engelske version "Fly on the Wings of Love".

Karriere 
Debuten i Melodi Grand Prixet var i 1978 med sangen "San Francisco" der indbragte en anden plads. Året efter i 1979 med sangen "Dans, Dans, Dans", i 1980 hed bidraget "Laila" derefter var der en pause på fem år inden de stillede op igen i 1986 med sangen "Fællessang i Parken". Alle bidragene skyldes i bund og grund at på det tidspunkt gav et plot i Grand Prixet job resten af året, alle sangene er skrevet og komponeret af Jørgen, og selvfølgelig var det også et forsøg på at trække sejr hjem efter Grethe og Jørgen Ingemann i 1963, og det lykkes også de to brødre i Melodi Grand Prix 2000, det er den største sejr for Danmark nogensinde og blev også en overlegen sejr i både det danske og det internationale Grand Prix, det er også det største hit nogensinde i Danmark i dag, og brødrene arbejder i både indland og udland på fulde drøn. 

Den 6. november 2015 udkommer Olsens første soloalbum, 60 på Sony Music. Albummet indeholder cover versioner, og gæstes af country-sangerinden Tamra Rosanes og The Eclectic Moniker-forsanger Frederik Vedersø.

Niels Olsen er født i Odense, men flyttede med familien til København. Som 11-årig i 1965 dannede han bandet The Kids med broderen og to kammerater. Han arbejdede som musikkonsulent til sejren i det internationale Melodi Grand Prix i 2000. Han og broderen Jørgen er sønner af to musikkalske forældre og brugte bl.a. musikken som bindeled til forældrene på godt og ondt.

Han er også kendt under navnet "Noller", som han fik af en kammerats mor. Da han spillede i The Kids med sin bror og et andet sæt brødre og delte navn med den ene af disse, blev moren til sidst træt af at kalde på Niels og to reagerede. I 2000 vandt han og hans bror Jørgen Olsen det danske og senere på året det internationale Melodi Grand Prix, med sangen "Smuk som et stjerneskud"/ "Fly on the wings of love".

I december 2019 stoppede Niels Olsen sin karriere som musiker på grund af sygdom.

Privatliv 
Niels Olsen blev uddannet pædagog i 1981 ved Frøbelseminariet på Frederiksberg. Han har efterfølgende taget en uddannelse som gestaltterapeut.

I 1991 blev Olsen gift med Kirsten, med hvem han har tre børn. Han har desuden en datter fra et tidligere forhold.

I 1996 blev han indlagt på behandlingscenteret Majorgaarden for at blive afvænnet fra sit alkoholmisbrug. Ifølge Olsen, begyndte han et alkohol- og stofmisbrug allerede som 16-årig, der varede indtil han var 43. Ved Melodi Grand Prix-sejren i 2000 arbejdede Olsen som kulturchef i Farum Kommune.

Diskografi 
60 (Ariola/Sony Music, 2015)

Bibliografi 
Det er muligt – rundt om et misbrug (Gyldendal, 2007)

Referencer 

Sangere fra Danmark
Never Ending

"Never Ending" er en komposition fra 1963 af Buddy Kaye og Phil (Phillip) Springer.

Elvis Presley indspillede "Never Ending" hos RCA i deres Studio B i Nashville den 26. maj 1963 til brug for en LP-plade, der imidlertid ikke blev udsendt før længe efter Presleys død i 1977. Dette skete i november 1990, da RCA omsider udgav det, der blev kaldt The Lost Album.

Sangen var dog i mellemtiden udsendt på single som B-side til "Such A Night" (Lincoln Chase) og derefter udsendt som 'bonussang' på LP'en Double Trouble, der blev udsendt i juni 1967 som soundtrack fra filmen Double Trouble.

Referencer 

Elvis Presley-sange
Sange fra 1963
Popsange
Notothenioidei

Antarktiske isfisk eller Notothenioider er en underorden af pigfinnefisk (Perciformes). Det er den dominerende gruppe af fisk i de kolde shelfhave omkring Antarktis. Gruppen indeholder for nuværende 8 familier, med 43 slægter) og 122 arter og der beskrives stadig nye arter.

De fleste Notothenioider lever ved havtemperaturer mellem –2 °C og +4 °C, men enkelte sub-polare arter lever i vand op til +10 °C ved New Zealand og Sydamerika. Fiskene kan overleve de lave temperaturer i kraft af en række fysiologiske og biokemiske tilpasninger, hvoraf den vigtigste er tilstedeværelsen af antifryseproteiner i blod og serum. Disse stoffer sænker frysepunktet for blodet og forhindrer aktivt dannelsen af iskrystaller i fiskenes celler, hvilket ellers hurtigt ville slå fisken ihjel.

Alle Notothenioiderne mangler en svømmeblære og de fleste af arterne lever derfor også som bundfisk. Enkelte arter lever dog højere oppe i vandsøjlen og har øget opdrift i form af fedtdepoter og reduceret ossifikation (forbening) af skelettet.

Flere arter af Notothenioiderne, bl.a. Dissostichus mawsoni har siden 1970'erne været og er stadig mål for et betydeligt fiskeri og flere af arterne er gået kraftigt tilbage. I Danmark sælges rognen af bl.a. D. mawsoni under navnet Antarktisk Isfisk, eller ishavsrogn.

Referencer 

Antarktis fauna
Pigfinnefisk
Cloppenburg

Cloppenburg er den største by og administrationssæde i Landkreis Cloppenburg i den tyske delstat Niedersachsen.

Geografi 

Cloppenburg ligger i landskabet Oldenburger Münsterland mellem Osnabrück og Oldenburg. Ud over hovedbyen er der 11 bydele og landsbyer i kommunen: Ambühren, Bethen, Bühren, Emstekerfeld, Galgenmoor, Kellerhöhe, Staatsforsten, Stapelfeld, Sternbusch, Schmertheim og Vahren.

Eksterne henvisninger 

 Stationen der Cloppenburger Geschichte 
 cloppenburg.de – Tourismus und Freizeit 
 Erholungsgebiet Thülsfelder Talsperre
Gustav Blücher-Altona (1798-1864)

Gustav Carl Frederik lensgreve Blücher-Altona (også Gustav von Blücher af Altona) (født 15. december 1798, død 25. marts 1864 i Plön) var en dansk kammerherre, oberstløjtnant og hofchef hos H.M. enkedronning Caroline Amalie.

Han var søn af grev Konrad von Blücher-Altona. Blücher-Altona var Kommandør af Dannebrog og Dannebrogsmand.

Han var gift med Emily Sophy Mary O'Ferrall (19. maj 1802 i New York – 6. maj 1885 i København).

Kilder 
 Skeel Kannegaard 
 Ferdinand von Krogh, Den høiere danske Adel, København: Chr. Steen & Søn 1866, s. 148. Online hos Google Books

Eksterne henvisninger 

Hofchefer fra Danmark
Lensgrever fra Danmark
Danskere i 1800-tallet
Gustav 1
Kommandører af 1. grad af Dannebrog
Officerer fra Danmark
Kammerherrer fra Danmark
Laurids Munch

Laurids Sørensen Munch (1697 i Aalborg – 13. januar 1758 i København) var en dansk højesteretsassessor.

Munch blev ca. 1722 skriver hos højesteretsprokurator Dines Leth i København. Ved Leths udnævnelse til landsdommer søgte Laurids Munch egen prokuratorbevilling.

27. juni 1727 ægtede han Sara Mikkelsdatter Ørslev (23. januar 1700 – 23. april 1781), datterdatter af skomager Jens Jensen Munk.

19. marts 1728 blev Munch prokurator for Højesteret i begge riger. Han var kendt som prokurator og var ikke blot en meget dygtig sagfører og administrator, men havde også ambitioner. Det kan bl.a. aflæses af den pragfulde begravelse, som han arrangerede ved moderens død i Sct. Nicolai Kirke i 1747.

9. marts 1736 blev han virkelig kancelliråd og fik 6. september 1737 tilladelse til at vedblive med sit højesteretsadvokatembede, indtil hans vilkår bliver således, at han kan tiltræde et ham lovet embede som assessor i Hofretten uden løn. 27. januar 1741 blev Munch virkelig justitsråd og 18. februar 1746 tilforordnet i Højesteret. 29. januar 1749 blev han etatsråd.

Kilder 
 Slægtsside
 Hjorth-Nielsen, H., Danske Prokuratorer 1660-1869, 1935.
 Pape, J., "Søren Lauridsen Munch, forvalter på Dronninglund omkr. 1695 og hans efterslægt", i Personalhistorisk Tidsskrift, 1977-78. 

Højesteretsdommere fra Danmark
Danskere i 1700-tallet
Personer fra Aalborg
Prokuratorer fra Danmark
Roberto Abbondanzieri

Roberto Abbondanzieri (født 19. august 1972 i Bouquet, Argentina) er en argentinsk fodboldspiller, der spiller som målmand i den brasilianske ligaklub Internacional. Han har spillet for klubben siden februar 2010. Tidligere har han optrådt for de argentinske klubber Rosario Central og Boca Juniors, samt for spanske Getafe CF.

Med Boca Juniors har Abbondanzieri været med til at vinde adskillige titler, blandt andet hele seks argentinske mesterskaber, tre Copa Libertadores-titler, og to udgaver af Intercontinental Cup.

I 2003 blev Abbondanzieri kåret til Sydamerikas bedste målmand, og i 2007 vandt han desuden det prestigefulde Zamora-trofæ, som sæsonens bedste målmand i den spanske La Liga.

Landshold 
Abbondanzieri står (pr. november 2010) noteret for 49 kampe for Argentinas landshold, som han debuterede for i 2004, hvor han var en del af landets trup til Copa América. Han deltog også ved VM i 2006 i Tyskland, hvor han var argentinernes førstemålmand, samt ved Copa América 2007.

Titler 
Primera División de Argentina
 1998 (Apertura), 1999 (Clausura), 2000 (Apertura), 2003 (Apertura) 2005 (Apertura) og 2006 (Clausura) med Boca Juniors

Copa Libertadores
 2000, 2001 og 2003 med Boca Juniors
 2010 med Internacional

Intercontinental Cup
 2000 og 2003 med Boca Juniors

Copa Sudamericana
 2004 og 2005 med Boca Juniors

Recopa Sudamericana
 2005 med Boca Juniors

Eksterne henvisninger 
 Footballdatabase.eu spillerinfo
 Nationnal-Football-Teams.com spillerinfo

Fodboldspillere fra Argentina
Deltagere ved verdensmesterskabet i fodbold 2006
Fodboldspillere fra Rosario Central
Fodboldspillere fra Boca Juniors
Fodboldspillere fra Getafe CF
Fodboldspillere fra Sport Club Internacional
Mette Thomsen

Mette Thomsen (født den 26. februar 1970 i Humlebæk) er en dansk forfatter.

Hun blev student fra N. Zahles Gymnasieskole i København i 1989. I foråret og sommeren 1991 gik hun på tegneserieskole på The London Cartoon Center (1991) og Københavns Universitets jurastudium i 2 år, inden hun vendte tilbage som forfatter. Hun videreuddannede sig i 1993-94 som tegner på tegneserieværkstedet Fort Kox på Vesterbro i København.  

I 1995 begyndte hun at studere psykologi på Københavns Universitet og samme år udsendte hun romanen Plastic, der fik stor opmærksomhed i medierne og solgte mere end 9.000 eksemplarer.

Mette Thomsen har efterfølgende skrevet romanen Hajfyldte farvande (1996) og ungdomsromanen De levende døde (1999). I 1997 modtog Mette Thomsen igen et arbejdslegat på 40.000 kr. fra Statens Kunstfond.

Bibliografi 
1994: En superhelts bekendelser
1995: Plastic
1996: Hajfyldte farvande
1999: De levende døde
2001: Bank (Skrevet i samarbejde med Jesper Bank)
2005: Vindæg
2009: Seks

Hæder 
1995: Peder Jensen Kjærgaard og Hustrus Legat
1995: Statens Kunstfond. Arbejdslegat
1996: Aage Brodersen og hustru f. Erna A.I. Andersens Legat
1997: Statens Kunstfond. Arbejdslegat
1998: Statens Kunstfond. Arbejdslegat
1998: Statens Kunstfond. Rejselegat
2010: Forfatterne Harald Kiddes og Astrid Ehrencron-Kiddes Legat
2011: Statens Kunstfond. Arbejdslegat

Eksterne henvisninger 
 Mette Thomsen på Litteratursiden.dk
 Mette Thomsen på Forfatterweb.dk

Referencer 
Novelleforfattere fra Danmark
Dansksprogede forfattere fra Danmark
Alumni fra Københavns Universitet

Novelleforfattere fra Danmark
Dansksprogede forfattere fra Danmark
Alumni fra Københavns Universitet
Bodil Heister

Bodil Heister (født 26. februar 1952) er en dansk komponist og musiker, som spiller klaver og harmonika.

Hun er datter af Hans Heister og uddannet på Det Kongelige Danske Musikkonservatorium. Bodil Heister har bl.a. komponeret musikken til Jul på Slottet, Tivoli Symfoni til Tivoli Gardens 150 års jubilæum samt opera til Den Jyske Opera, bl.a. Det forjættede land.

Hun har modtaget Grethe Kolbes Mindelegat 2004, Komponist Kaj Møllers Legat, August Theodor Hassels Kunstnerlegat og blev optaget i Kraks Blå Bog 2003. Hun har været nomineret til Danmarks Radios Bolero-Pris, 2003, 2004 og 2005

Eksterne henvisninger 
 Opslag i KVINFOs Ekspertdatabase
 
 

Komponister fra Danmark
Personer i Kraks Blå Bog
Kirkbi

Kirkbi A/S er et dansk investerings- og holdingselskab, der som sin primære aktivitet ejer 75 procent af LEGO Group. Selskabet har en egenkapital på 76,3 mia. kr. (2017).

Navnet Kirkbi refererer til LEGO's stiftere, familien Kirk Christiansen og Billund, hvor virksomheden har hovedsæde. 
Virksomheden har også aktiviteter på Østergade i København.
Kirkbi er organiseret som et aktieselskab og privatejet af medlemmer af Kirk Kristiansen-familien, heriblandt Kjeld Kirk Kristiansen, Sofie Kirk Kristiansen, Thomas Kirk Kristiansen og Agnete Kirk Thinggaard.

Udover hovedaktionærposten i LEGO ejer Kirkbi A/S 50 procent af Merlin Entertainments Group, som blandt andet driver Legoland-parkerne over hele verden, samt 100% af Interlego AG, Schweiz. I 2014 overtog Kirkbi A/S den tysk-amerikansk ildslukkere-producent minimax fra Bad Oldesloe. 

Kirkbi A/S blev i sin nuværende form dannet i 2008 ved at sammenlægge Lego Holding A/S og Kirkbi Invest A/S. 

Siden 1. marts 2010 har Søren Thorup Sørensen været Kirkbis administrerende direktør.

Se også 
 LEGO Fonden

Referencer 

 
Etableret i 2008
Socialistisk Dagblad

Socialistisk Dagblad var en dansk avis, der udkom i København 1970-1982; dog frem til 1977 under navnet Minavisen. Avisens oplag toppede på ca 5.500. 

Avisen blev grundlagt som Socialistisk Folkepartis partiorgan efter at partiets hidtidige ugentlige udgivelse var lukket. Indholdet var de første år overvejende politisk baggrunds- og debatstof, men efter relanceringen og navneskiftet i 1978 blev det politiske stof neddroslet til fordel for et mere traditionelt avisindhold. 

I 1982 blev avisen atter forsøgt relanceret. Denne gang som hele venstrefløjens avis – hvilket først og fremmest betød at man ikke mindst henvendte sig  til Venstresocialisternes medlemmer. Det gav en vis oplagsfremgang, men da avisen var tynget af et stort underskud måtte den alligevel lukke senere samme år. De sidste mange år var Torben Krogh chefreddaktør.

Ekstern henvisning 
 Digitaliserede udgaver af Socialistisk Dagblad i Mediestream
 Læs om Socialistisk Dagblad i opslagsværket "De Danske Aviser"

Etableret i 1970
Ophørt i 1982
Aviser fra Danmark
Esteban Cambiasso

Esteban Matías Cambiasso Deleau (født 18. august 1980 i Buenos Aires, Argentina) er en argentinsk tidligere fodboldspiller. 

Cambiasso spillede blandt andet for storklubberne Independiente og River Plate i Primera División de Argentina. Med River Plate var han med til at vinde mesterskabet i 2002. Samme år skiftede han til Europa, og skrev kontrakt med de nykårede Champions League-vindere fra Real Madrid, som han også havde været tilknyttet som ungdomsspiller. Med Real vandt han kort efter sin ankomst både UEFA Super Cup og Intercontinental Cup, og var i 2003 også med til at sikre klubben det spanske mesterskab. Senere spillede han adskillige år i Italien for Inter, og var sidst i karrieren også professionel hos Leicester i England samt Olympiakos i Grækenland.

Landshold 
Cambiasso nåede i sin tid som landsholdsspiller (2000-2011) at spille 52 kampe for Argentinas landshold, som han debuterede for i år 2000. Han deltog ved Confederations Cup 2005, hvor argentinerne nåede finalen, og året efter ved VM i 2006 i Tyskland, hvor han brændte sit forsøg i straffesparkskonkurrencen under kvartfinalenederlaget mod det tyske landshold. I 2007 var han med ved Copa América i Venezuela.

Titler 
Primera División de Argentina
 2002 (Clausura) med River Plate

La Liga
 2003 med Real Madrid

UEFA Super Cup
 2002 med Real Madrid

Intercontinental Cup
 2002 med Real Madrid

Supercopa de España
 2003 med Real Madrid

Serie A
 2006, 2007, 2008, 2009 og 2010 med Inter

Coppa Italia
 2005, 2006 og 2010 med Inter

Supercoppa Italiana
 2005, 2006, 2008 og 2010 med Inter

Champions League
 2010 med Inter

U-20 VM
 1997 med Argentina

Eksterne henvisninger 

 Cambiassos egen hjemmeside 
 Footballdatabase.eu spillerinfo 
 National-Football-Teams.com spillerinfo 
 

Fodboldspillere fra Argentina
Fodboldspillere fra Independiente
Fodboldspillere fra Club Atlético River Plate
Fodboldspillere fra Real Madrid CF
Fodboldspillere fra FC Internazionale Milano
Fodboldspillere fra Leicester City F.C.
Fodboldspillere fra Olympiakos
Deltagere ved verdensmesterskabet i fodbold 2006
Personer fra Buenos Aires
Victor Kvedéris

Victor Kvedéris (18. oktober 1909 i Flensborg – 23. august 1966 i Birkerød) var en dansk billedhugger og kunstmaler. 

Kvedéris var født i Tyskland, men anså sig selv som dansk og var tæt knyttet til Nordslesvig. Han var uddannet fra Det Kongelige Danske Kunstakademi og gik senere i lære hos billedhuggeren Einar Utzon-Frank. Han var desuden knyttet til Sigurd Schultz, der støttede og rådgav ham. 

Hans hovedværk er rytterstatuen af Christian 10. fra 1952, der er opstillet på Axeltorv i Nakskov. Kvedéris udført allerede i 1940 et udkast til en rytterstatue til Haderslev, som blev stærkt kritiseret og derfor aldrig realiseret. Den københavnske kritik var også ofte hård over for hans værker.

Victor Kvedéris' kunstværker er overvejende opstillet i Sønderjylland.

 En bronzebuste af Kong Christian X af Viktor Kvederis blev opsat september 1945 foran det gamle rådhus i Hasle, Bornholm til minde om freden maj 1945.

Eksterne henvisninger

Noter 

Billedhuggere fra Danmark
Malere fra Danmark
Pablo Cavallero

Pablo Oscar Cavallero Rodríguez (født 13. april 1974 i Lomas de Zamora, Argentina) er en tidligere argentinsk fodboldspiller, der spillede som målmand. Han var på klubplan tilknyttet Vélez Sársfield og Unión i hjemlandet, Espanyol, Celta Vigo og Levante i Spanien, samt uruguayanske Peñarol.

Med Vélez Sársfield var Cavallero med til at vinde to argentinske mesterskaber, samt Recopa Sudamericana og Supercopa Sudamericana. Med Espanyol vandt han i år 2000 pokalturneringen Copa del Rey.

Landshold 
Cavallero spillede gennem karrieren 26 kampe for Argentinas landshold, som han repræsenterede ved både VM i 1998 og VM i 2002. Han var også med til at vinde sølv ved OL i 1996 i Atlanta, og deltog ved 2004.

Titler 
Primera División de Argentina
 1996 (Clausura) og 1998 (Clausura) med Vélez Sársfield

Supercopa Sudamericana
 1996 med Vélez Sársfield

Recopa Sudamericana
 1997 med Vélez Sársfield

Copa del Rey
 2000 med RCD Espanyol

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Fodboldspillere fra Club Atlético Vélez Sársfield
Fodboldspillere fra RCD Espanyol
Fodboldspillere fra Celta de Vigo
Fodboldspillere fra Levante UD
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Philippe Pinel

Philippe Pinel (født 20. april 1745 i Saint André d'Alayrac, død 26. oktober 1826 i Paris) var en fransk psykiater. Pinel studerede i Toulouse, Montpellier og Paris og tog doktorgraden førstnævnte sted 1773. Han arbejdede først med anatomiske spørgsmål (osteologi), men studerede der efter sindssygdomme og blev 1793 overlæge ved Bicêtre. Han skrev her sin berømte Traité médico-philosophique sur l'aliénation mentale ou la manie (1801—09), i hvilken han opstillede 5 former for sindssygdom, der i blandt den, der af J. C. Prichard kaldtes moral insanity. Som læge ved nævnte anstalt kæmpede Pinel mod den gammeldags torturmetode i behandlingen af de sindssyge, og det angives over alt, »at han løste de sindssyges lænker«, selv i franske håndbøger og leksika. Dette er dog urigtigt. Pinel meddeler selv i ovennævnte skrift, at æren for denne indgribende reform må tilskrives hospitalsdirektøren Pussin, og det berømte billede af Pinel i hospitalsgården beror altså på en misforståelse. Pinel blev læge ved Salpétrière 1795, professor i patologi samme år og senere medlem af instituttet. Da fakultetet reorganiseredes 1822, fik han sin afsked. Blandt hans værker mærkes: Nosographie philosophique ou la méthode de l'analyse appliquée à la médecine (1789, 2 Bind; 6. Udgave 1818, 3 Bind), der blandt andet oversattes til tysk flere gange, der i blandt også en udgave: »Philosophische Krankheitslehre des Bürgers P.« (Kopenhagen 1799—1800).

Forfatterskab 

 Nosographie philosophique, ou la méthode de l'analyse appliquée à la médecine (2 volumes, 1798) Pinel, Philippe (1798) – Wikiversity. Tekst online : gallica.bnf.fr gallica.bnf.fr (fransk)
 Rapport fait à l'École de médecine de Paris, sur la clinique d'inoculation, le 29 fructidor, an 7 (1799). Tekst online : gallica.bnf.fr (fransk)
 Traité médico-philosophique sur l'aliénation mentale ou La manie (1800) Tekst online : gallica.bnf.fr (fransk)
 La médecine clinique rendue plus précise et plus exacte par l'application de l'analyse : recueil et résultat d'observations sur les maladies aigües, faites à la Salpêtrière (1804). Tekst online : gallica.bnf.fr (fransk)
 Philippe Pinel: A treatise on insanity (Sheffield 1806) (engelsk)

Eksterne henvisninger 

 Salmonsens Konversationsleksikon, 2 udgave, bind XIX, s. 166f; opslag: Pinel
 Philippe Pinel: Traité médico-philosophique sur l'aliénation mentale ou la manie (1801—09) (fransk)
 "Philippe Pinel as an Eighteenth Century Physician" (Footnotes to the History of Psychiatry)  (engelsk)

Psykiatere
Læger fra Frankrig
Franskmænd i 1700-tallet
Franskmænd i 1800-tallet